Diari Oficial de la Generalitat Valenciana


Sumari del DOGV 6371, del 07-10-2010 (2010/10195)

Notificació de la sentència dictada en el judici verbal número 1551/2008.
-------------------------------------------------------------------------

### Dades del document

Número de DOGV
:   6371

Data del DOGV
:   07-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10452


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 1551/2008. [2010/10878]  
Judici verbal 001551/2008  
De: Edifici Miragolf Playa.  
Procuradora: María Teresa Cortes Claver.  
Contra: Alphons Lodewijk Wijnans i Gudrun Pompe.  
Cèdula de notificació.  
En el procediment a què es fa referència s'ha dictat la sentència que té l'encapçalament i la dispositiva que, literalment, són com segueix:  
«Sentència número 5/2010  
Benidorm, 4 de gener de 2010.-  
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist les actuacions de judici verbal sobre la reclamació d'una quantitat que, amb el número 1551 de 2008, s'han seguit davant d'aquest Jutjat a instàncies de la Comunitat de Propietaris de l'Edifici Miragolf Playa, de Benidorm, representada per la procuradora Teresa Cortés Claver i assistida pel lletrat Gabriel Fillol Coves, contra Aiphons Lodewijk Wijnans i Gudrun Pompe, en situació processal de rebel·lia; i atesos els següents [...]  
Dispositiva  
Estime de forma íntegra la demanda interposada per la Comunitat de Propietaris de l' Edifici Miragolf Playa, de Benidorm, i condemne Aiphons Lodewijk Wijnans i Gudrun Pompe a pagar a la primera la suma de mil cinc-cents huitanta euros i un cèntim (1.580,01 euros), més l'interés legal dels diners des del dia 13 d'octubre de 2008 fins al dia 4 de gener de 2010, en què s'incrementarà en dos punts fins a fer-ne el pagament complet, i amb la imposició de les costes d'aquesta instància a la part demandada.  
Notifiqueu-ho de forma legal a les parts i feu-los saber que aquesta sentència no és ferma i que s'hi pot interposar un recurs d'apel·lació en un termini de cinc dies des de la notificació, el qual, si pertoca, s'haurà de preparar davant d'aquest Jutjat perquè el resolga, amb la prèvia interposició i tramitació, l'Audiència Provincial d'Alacant. L'escrit de preparació del recurs haurà de reunir els requisits següents, sense els quals no s'admet a tràmit el recurs:  
1. S'hi ha d'indicar la resolució objecte d'apel·lació, manifestar la voluntat de recórrer-hi i expressar els pronunciaments que s'impugnen (article 457.2 LEC)  
2. S'hi ha d'adjuntar un justificant d'haver satisfet o consignat la quantitat a què es refereix la dispositiva d'aquesta sentència (art. 449.4 LEC).  
3. S'haurà d'acreditar que s'ha constituït un dipòsit per import de cinquanta euros (50 €) en el compte d'aquest Jutjat (disposició addicional 15a LOPJ, en la redacció que en fa la LO 1/2009, de 3 de novembre).  
Aquesta és la meua sentència, de la qual cal expedir un certificat per a incorporar-lo a les actuacions i de què cal portar l'original al llibre de sentències, que jutjant definitivament en primera instància pronuncie, mane i firme.  
I com a conseqüència del parador ignorat d'Alphons Lodewijk Wijnans i Gudrum Pompe, estenc aquesta cèdula perquè valga de notificació de forma deguda.  
Benidorm, 1 de setembre de 2010.- La secretària: María Engracia Román Iborra.